Diari Oficial de la Generalitat Valenciana


Sumari del DOGV 6218, del 03-03-2010 (2010/1579)

Notificació de la sentència dictada en el judici verbal de desnonament per falta de pagament número 191/2008.
-------------------------------------------------------------------------------------------------------------

### Dades del document

Número de DOGV
:   6218

Data del DOGV
:   03-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1579


Data del document
:   25-01-2010

Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el judici verbal de desnonament per falta de pagament número 191/2008. [2010/1579]  
Assumpte civil 000191/2008.   
Jerónimo Toledano Iturbe, secretari del Jutjat de Primera Instància número 3 de València, faig saber:  
Que en aquest Jutjat se segueix el procediment de judici verbal (desnonament per falta de pagament) 000191/2008, a instàncies de Rosa Trenco Martínez contra Joel Curbello.   
En el judici a què es fa referència, amb data 23 de juny de 2008, el magistrat jutge Salvador U. Martínez Carrión, ha dictat la sentència, aclarida mitjançant la interlocutòria de data 4 de juliol de 2008, que té els continguts dispositius literalment com segueix:   
«Sentència   
València, 23 de juny de 2008   
Salvador U. Martínez Carrión, magistrat jutge titular del Jutjat de Primera Instància número 3 de València i partit, he vist les actuacions de judici verbal, seguides en aquest Jutjat amb el número 191/2008, a instàncies de Rosa Trenco Martínez, representada pel procurador del tribunal Juan Miguel Alapont Beteta i assistit pel lletrat Miguel Navarro Eres, contra Joel Curbello, declarat en rebel·lia, sobre el desnonament per falta de pagament i reclamació de rendes.   
Dispositiva   
Estime aquesta demanda formulada per Rosa Trenco Martínez, representada pel procurador del tribunal Juan Miguel Alapont Beteta, contra Joel Curbello, declarat en rebel·lia, sobre desnonament per falta de pagament i reclamació de rendes, i dispose:   
1. Declare resolt el contracte d'arrendament d'habitatge que vincula ambdues parts, sobre l'immoble siti a València, carrer de Ruaya, número 24, 2, 3r, que uneix la part actora com a arrendador i la part demandada com a arrendatari; i condemne aquesta última al desnonament de la finca esmentada, que haurà de deixar lliure, vàcua i expedita i a disposició del demandant dins del termini legal, sota l'advertència de llançament si no ho fa.   
2. Condemne la part demandada a pagar a l'actora la quantitat de 2.691,04 euros, així com l'interés legal d'aquesta quantitat des de la data de la interpel·lació judicial fins a la d'aquesta resolució, i l'interés legal incrementat en dos punts des de la data d'aquesta resolució fins a fer-ne el pagament complet.  
3. Faig imposició expressa de les costes causades a la part demandada.   
Manera d'impugnació: mitjançant un recurs d'apel·lació davant de l'Audiència Provincial (art. 455 LEC). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat d'interposar-hi un recurs, i amb la indicació dels pronunciaments que s'impugnen (article 457.2 LEC).   
L'escrit de preparació del recurs no s'admetrà si no manifesta, acreditant-ho per escrit, que ha pagat les rendes vençudes i les que d'acord amb el contracte haja de pagar de bestreta (article 449.1, LEC).   
Aquesta és la meua sentència, que pronuncie, mane i firme».   
Part dispositiva   
S'esmena la sentència, de 23 de juny de 2008, en el sentit d'indicar en el fonament de dret segon, paràgraf quart «[...] Això suposa que a l'actor se li deuen també les rendes corresponents als mesos de març a juny de 2008, ambdós inclusivament, cosa que suposa la quantitat de 2.167,36 euros, que han de sumar-se als 1.523,68 euros adés indicats, i que fan un total de 3.391,04 euros; i això perquè segons el contracte la renda havia d'haver sigut pagada per l'arrendatari dins dels set primers dies del mes (així es diu en el contracte aportat com a doc. 1, clàusula tercera); en conseqüència, pot considerar-se vençuda l'obligació de pagament de la renda d'aquest mes de juny (el judici se celebra el dia 23 de juny), sense que aquesta resolució siga incongruent perquè en la pètita inicial es demanaven les rendes que es produïren durant la tramitació del procediment, i encara que no s'hagen aportat rebuts, després de l'afirmació de l'actor i la prova del contracte d'arrendament, és a l'arrendatari a qui correspon la càrrega de provar el pagament. De la quantitat de 3.391,04 cal descomptar la quantitat de 700 euros que la mateixa actora ha manifestat haver rebut a compte del total reclamat; en conseqüència, la quantitat que el demandat deu per rendes impagades ascendeix a 2.991,04 euros». I en la dispositiva ha de dir: «2. Condemne la part demandada a pagar a l'actora la quantitat de 2.691,04 euros, així com l'interés legal d'aquesta quantitat, des de la data de la interpel·lació judicial fins a la d'aquesta resolució, i l'interés legal incrementat en dos punts des de la data d'aquesta resolució fins a fer-ne el pagament complet».  
Manera d'impugnació: mitjançant un recurs de reposició davant d'aquest Jutjat; no obstant això, es portarà a terme el que s'ha disposat. El recurs s'haurà d'interposar per escrit dins del termini de cinc dies hàbils comptador des de l'endemà de la notificació, indicant la infracció comesa segons el recurrent. Sense aquests requisits no s'admetrà el recurs (articles 451 i 452 de la LECn).   
Ho dispose i firme el jutge. En done fe».  
I perquè valga de notificació de forma deguda, amb l'advertiment dels recursos indicats en la resolució esmentada a la part demandada, que està en parador ignorat, Joel Curbello, de conformitat amb el que disposa l'article 164 de la Llei d'Enjudiciament Civil, expedisc aquest edicte.  
València, 25 de gener de 2010.- El secretari judicial: Jerónimo Toledano Iturbe.